Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Otvoreno novo maloprodajno mjesto INA Grupe u Brodu, BiH**

**Zagreb, 14. svibnja 2018. – Novo maloprodajno mjesto INA Grupe otvoreno je u petak u Brodu u Bosni i Hercegovini, na magistralnoj cesti M17. Radi se o 104. maloprodajnom mjestu INA Grupe u Bosni i Hercegovini, investiciji vrijednoj više od milijun eura te 14 otvorenih novih radnih mjesta. Otvorenju su osim, predstavnika INA Grupe, Holdine Sarajevo te poslovnih partnera prisustvovali i predstavnici lokalne zajednice.**

Predsjednik Uprave Ine g. Zoltán Áldott tom je prilikom izjavio: „INA Grupa upravlja najvećom moderniziranom maloprodajnom mrežom u regiji koju stalno razvija kroz kapitalna ulaganja te unapređenjem kvalitete usluga u skladu s potrebama kupaca. Zato je INA u Bosni i Hercegovini, koje je jedno od strateških tržišta INA Grupe, prepoznata kao partner od povjerenja, kako kod kupaca tako i kod naših poslovnih partnera.“

Generalni direktor Holdine Sarajevo g. Ante Aralica istaknuo je: “Cilj Holdine je graditi moderna maloprodajna mjesta koja našim kupcima nude visoke standarde proizvoda i usluga. Sigurni smo da će ovo maloprodajno mjesto postati redovita destinacija za odmor, točenje goriva ili kupovinu svih vozača koji putuju ovim smjerom.”

Na novom maloprodajnom mjestu u Brodu kupcima se, osim visokokvalitetnih goriva, nude i dodatne usluge u skladu s najmodernijim standardima u maloprodajnoj industriji, poput koncepta Fresh Cornera.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 495 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr